b'\n_START_ARTICLE_\nFerdinand (luna)\n_START_SECTION_\nOdkritje in imenovanje\n_START_PARAGRAPH_\nLuno Ferdinand so odkrili Matthew J. Holman, John J. Kavelaars, Dan Milisavljevic in Brett J. Gladman13. avgusta 2001. _NEWLINE_Takrat je dobila za\xc4\x8dasno oznako  S/2001 U 2. \xc4\x8ceprav so jo opazili \xc5\xa1e 21. septembra in 15. novembra istega leta, potem pa \xc5\xa1e 13. avgusta in 5. septembra leta 2002, je bila pozneje prakti\xc4\x8dno izgubljena. Ponovno jo je na\xc5\xa1el 24. septembra 2003 Scott S. Sheppard na posnetkih, ki sta jih skupaj naredila z Davidom Jewittom istega leta. _NEWLINE_Uradno ime je  dobila po vlogi iz Shakespearjeve igre Vihar._NEWLINE_Luna je znana je tudi kot  Uran XXIV.\n_START_SECTION_\nLastnosti\n_START_PARAGRAPH_\nLuna Ferdinand je najbolj oddaljena luna Urana. Njeno gibanje je retrogradno. Na diagramu (levo) so v polarnih koordinatah prikazani osnovni parametri tirnic retrogradnih nepravilnih lun Urana. Ena koordinata predstavlja oddaljenost od planeta, druga koordinata je naklon tirnice. Izsrednost je prikazana s \xc4\x8drto, ki poteka od periapside do apoapside (rumena barva). Velikost kroga prikazuje relativno velikost lune.'